## Naredba o homologaciji vozila s obzirom na brave i okove za pričvršćivanje vrata (ECE r 11.02)

### NN 12/2000 (1.2.2000.), Naredba o homologaciji vozila s obzirom na brave i okove za pričvršćivanje vrata (ECE r 11.02)

# DRŽAVNI ZAVOD ZA NORMIZACIJU I MJERITELJSTVO

Temeljem članka 13. stavak 2., članka 17. stavak 2. i članka 23. stavak
4. Zakona o normizaciji (2Narodne novine« broj 55/96) ravnatelj Državnog
zavoda za normizaciju i mjeriteljstvo donosi

## NAREDBU

### O HOMOLOGACIJI VOZILA S OBZIROM NA BRAVE I OKOVE ZA PRIČVRŠĆIVANJE VRATA

I. PODRUČJE PRIMJENE

1. Cestovna motorna vozila moraju biti homologirana sukladno ovoj naredbi.

2. Odredbe ove naredbe primjenjuju se na brave i okove za pričvršćivanje
vrata, kao što su šarke i drugi nosivi dijelovi bočih vrata, kod vozila
kategorija M1 i N1 koji se upotrebljavaju ili se mogu upotrijebiti za ulazak
ili izlazak putnika.

II. ZAHTJEVI

3. *Opći zahtjevi*

3.1 Brave i okovi za pričvršćivanje bilo kojih bočnih vrata koja izravno
vode u kabinu s jednim ili više sjedala moraju biti tako konstruirani,
izrađeni i ugrađeni da zadovoljavaju zahtjeve ove naredbe.

3.2 Svaka brava mora imati položaj za potpuno zatvaranje vrata. Međutim,
kod vrata sa šarkama mora biti predviđen i položaj za djelomično zatvaranje.

3.3 Kad pomična vrata bez položaja za djelomično zatvaranje nisu u položaju
za potpuno zatvaranje, moraju se automatski otvoriti do djelomično otvorenoga
položaja; putnik u vozilu mora moći lako utvrditi jesu li vrata u djelomično
otvorenu položaju.

3.4 Brave moraju biti tako konstruirane da onemoguće nehotično otvaranje
vrata.

Okovi za pričvršćivanje bočnih vrata sa šarkama različitih od preklopnih
vrata moraju biti ugrađeni na prednjem rubu vrata, računajući prema smjeru
vožnje. Ako su vrata dvokrilna, taj se zahtjev odnosi na krilo vrata koje
se prvo otvara, dok drugo krilo mora imati mehanizam za zabravljivanje.

4. *Zahtjevi za brave*

4.1 Uzdužno opterećenje

Sklop brave i pridržnika mora izdržati uzdužno opterećenje od 444 daN
ako je brava u položaju za djelomično zatvaranje vrata i 1110 daN ako je
brava u položaju za potpuno zatvaranje vrata (vidi sliku 2. u dopuni dodatka
3. Pravilnika ECE R 11.02).

4.2 Poprečno opterećenje

Sklop brave i pridržnika mora izdržati poprečno opterećenje od 444 daN
ako je brava u položaju za djelomično zatvaranje vrata i 839 daN ako je
brava u položaju za potpuno zatvaranje vrata (vidi sliku 3. u dopuni dodatka
3. Pravilnika ECE R 11.02).

4.3 Otpornost na djelovanje inercijskih sila

Brava mora ostati u položaju za potpuno zatvaranje ako se na nju i njezin
prijenosni mehanizam djeluje ubrzanjem od 30 g u uzdužnome i poprečnome
smjeru: Pritom se ne smije pokrenuti mehanizam za zabravljivanje.

5. Zahtjevi za komplet okova za pričvršćivanje za svaka vrata

Komplet okova za pričvršćivanje za svaka vrata mora biti takav da može
držati vrata i podnijeti uzdužno opterećenje od 1111 daN i poprečno opterećenje
od 869 daN u oba smjera.

6. Posmična vrata

Kod posmičnih vrata sklop vodilice i kliznog koluta ili druga vrsta
okova za pričvršćivanje ne smiju se razdvojiti pod djelovanjem poprečnog
opterećenja od 889 daN, usmjerenog od unutra prema van, koje djeluje na
nosive dijelove na suprotnim rubovima vrata (ukupno opterećenje 17,8 kN).
Ispitivanje se može provesti na vozilu ili na okovima za pričvršćivanje
vrata koji su ugrađeni na ispitnome stolu.

III. ISPITIVANJE VOZILA

7. Ispitivanje vozila u smislu ove naredbe može provoditi samo ovlašteni
laboratorij prema zahtjevima Pravilnika broj 11 Ekonomskog povjerenstva
Ujedinjenih naroda za Europu, s izmjenama i dopunama koje su stupile na
snagu do 20. travnja 1986.1 godine, koji je dodatak Ženevskome sporazumu
iz 1958. godine o prihvaćanju jednakih uvjeta za homologaciju i uzajamno
priznavanje homologacije opreme i dijelova motornih vozila (u daljnjem
tekstu: Pravilnik ECE R 11.02.

8. Pravilnik ECE R 11.02 u izvorniku dostupan je u normoteci Državnog
zavoda za normizaciju i mjeriteljstvo. Pročišćeni tekst dijelova tog pravilnika
dan je u prijevodu na hrvatski jezik u prilogu 1. ove naredbe.

IV. HOMOLOGACIJA VOZILA

9 Državni zavod za normizaciju i mjeriteljstvo provodi homologaciju
vozila u smislu ove naredbe prema Pravilniku ECE R 11.02.

V. PROVJERA SUKLADNOSTI

10. Provjera sukladnosti vozila sa zahtjevima ove naredbe provodi se
prema postupku koji je propisan Pravilnikom o homologaciji vozila (»Narodne
novine« broj 82/96, 107/96, 79/97, 132/97, 58/98, 59/99 i 64/99).

VI. PRIMJENA

11. Ova naredba stupa na snagu osmog dana nakon objave u »Narodnim novinama«.

12. Danom stupanja na snagu ove naredbe prestaje vrijediti Naredba o
obaveznoj homologaciji brava i okova za pričvršćivanje vrata motornih vozila
(»Narodne novine« br. 53/91).

Klasa: 011-02/99-02/4
Urbroj: 558-04/7-99-1
Zagreb, 15. siječnja 2000.

Ravnatelj
Državnog zavoda za normizaciju i mjeriteljstvo
**dr. sc. Jakša Topić, dipl. ing.**, v. r.

»JEDNAKE ODREDBE KOJE SE ODNOSE NA HOMOLOGACIJU VOZILA S OBZIROM
NA BRAVE I OKOVE ZA PRIČVRŠĆIVANJE VRATA1«
s izmjenama i dopunama koje su stupile na snagu do 20. travnja 1986. u
prijevodu na hrvatski jezik

**Pravilnik ECE R 11.02**

Prijevod sadrži ove dijelove pravilnika:

Točka 1. Područje primjene

Točka 2. Definicije

Točka 3. Zahtjev za homologaciju

Točka 4. Homologacija

Točka 5. Zahtjevi

Točka 6. Ispitivanja

Točka 7. Preinaka tipa vozila

Točka 8. Sukladnost proizvodnje

Točka 10. Potpuna obustava proizvodnje

*Dodaci:*

Dodatak 1: Izjava koja se odnosi na izdanu homologaciju (ili odbijenu
ili povučenu homologaciju ili potpunu obustavu proizvodnje) tipa vozila
s obzirom na brave i okove za pričvršćivanje vrata prema Pravilniku br.
11

Dodatak 2: Izgled homologacijskih oznaka

\_\_\_\_\_
(1) Naslov izvornika na engleskome jeziku:
     UNIFORM PROVISION CONCERNING THE APPROVAL OF VEHICLES WITH      REGARD
TO DOOR LATCHES AND DOOR RETENTION COMPONENTS

1.  PODRUČJE PRIMJENE

Ovaj se pravilnik primjenjuje na brave i okove za pričvršćivanje, vrata
kao što su šarke i drugi nosivi dijelovi bočih vrata, kod vozila kategorija1
M1 i N1 koji se upotrebljavaju ili se mogu upotrijebiti za ulazak ili izlazak
putnika.
\_\_\_\_\_
1 Kako je određeno u ECE Pravilniku br. 13

2.  DEFINICIJE

Za potrebe ovoga pravilnika:

2.1. *"homologacijsko odobrenje vozila"* znači homologacijsko
odobrenje tipa vozila s obzirom na brave i okove za pričvršćivanje vrata

2.2. *"tip vozila"* znači kategoriju motornih vozila
koja se međusobno ne razlikuju u ovim bitnim obilježjima:

2.2.1 proizvođačevoj oznaci tipa vozila

2.2.2 tipu brave

2.2.3 tipu okova za pričvršćivanje vrata

2.2.4 načinu ugradbe brava i okova za pričvršćivanje vrata na konstrukciju
vozila

2.2.5 tipu posmičnih vrata

2.3. *"vrata"* označuju vrata sa šarkama ili posmična
vrata na kabini vozila s jednim ili više sjedala namijenjena za ulazak
i izlazak putnika, osim preklopnih vrata, složivih vrata i vrata koja su
konstruirana za lako skidanje s motornih vozila ili lako postavljanje na
motorna vozila proizvedena za uporabu bez vrata.

3. ZAHTJEV ZA HOMOLOGACIJU

3.1. Zahtjev za homologaciju tipa vozila s obzirom na brave i okove
za pričvršćivanje vrata mora podnijeti proizvođač vozila ili njegov pravovaljano
ovlašten predstavnik.

3.2 Zahtjev mora biti popraćen niže navedenim dokumentima u tri primjerka
i ovim pojedinostima:

3.2.1 crtežima brava i okova za pričvršćivanje vrata u odgovarajućem
mjerilu i dostatno podrobnim

3.2.2 tehničkim opisom brava i okova za pričvršćivanje vrata.

3.3 Uz zahtjev se također mora dostaviti:

3.3.1 Paket s pet kompleta okova za pričvršćivanje za svaka vrata. Ako
se isti okovi upotrebljavaju za veći broj vrata, dostatan je jedan paket
tih kompleta. Kompleti okova za pričvršćivanje vrata koji se razlikuju
jedino time što se ugrađuju na lijevu ili desnu starnu ne smatraju se različitima.

3.3.2 Paket s pet kompleta brava, uključujući i prijenosni mehanizam,
za svaka vrata. Ako se iste brave upotrebljavaju za veći broj vrata, dostatan
je jedan paket tih brava. Brave koje se razlikuju jedino time što se ugrađuju
na lijevu ili desnu stranu ne smatraju se različitima.

3.4 Vozilo koje predstavlja tip vozila za koje je zatražena homologacija
mora se dostaviti tehničkomu servisu (ovlašteni laboratorij) koji je odgovoran
za provedbu homologacijskih ispitivanja.

4. HOMOLOGACIJA

4.1 Ako vozilo za koje je zatražena homologacija prema ovomu pravilniku
zadovoljava sve zahtjeve iz točaka 5. i 6., mora se izdati homologacija
toga tipa vozila.

4.2 Svaki homologirani tip dobiva svoj homologacijski broj. Prve dvije
znamenke (sada 02) moraju označivati broj niza izmjena ili dopuna koji
sadrži najnovije veće tehničke izmjene ili dopune ovoga pravilnika objavljene
do vremena izdavanja homologacije. Ista ugovorna strana ne smije označiti
istim brojem isti tip vozila ako vrata nisu opremljena bravama i okovima
za pričvršćivanje vrata istoga tipa ili ako brave i okovi za pričvršćivanje
vrata nisu ugrađeni na isti način kao i na vozilu koje je dostavljeno na
homologaciju. Isti broj može se dodijeliti drugom tipu vozila na čija su
vrata ugrađene brave i okovi za pričvršćivanje vrata na isti način kao
i na vozilu dostavljenu na homologaciju.

4.3. Obavijest o homologaciji ili o odbijanju homologacije za određeni
tip vozila prema ovomu pravilniku mora biti dostavljena stranama u Sporazumu
koje primjenjuju ovaj pravilnik s pomoću formulara koji je u skladu s modelom
danim u dodatku 1. ovoga pravilnika.

4.4. Na svako vozilo koje odgovara tipu vozila koji je homologiran prema
ovomu pravilniku na vidljivu i lako pristupačnu mjestu naznačenu u obavijesti
o homologaciji mora se postaviti međunarodna homologacijska oznaka koja
se sastoji od:

4.4.1 kružnice oko slova "E", iza kojeg se nalazi razlikovni
broj države koja je odobrila homologaciju1

4.4.2 broja ovoga pravilnika iza kojeg se nalazi "R", crtica
i homologacijski broj desno od kruga koji je propisan u točki 4.4.1.

4.5 Ako je vozilo sukladno tipu vozila homologiranu, prema jednomu ili
više drugih pravilnika koji su dodaci Sporazuma u istoj zemlji koja je
izdala homologaciju prema ovomu pravilniku, nije potrebito ponavljati simbol
propisan u točki 4.4.1; u takvome slučaju brojevi pravilnika i homologacije
te dodatni simboli za pravilnike za koje je homologaciju izdala zemlja
koja je izdala homologaciju prema ovomu pravilniku upisani su jedan ispod
drugoga desno od simbola propisanog u točki 4.4.1.

4.6 Homologacijska oznaka mora biti jasno čitljiva i neizbrisiva

4.7 Homologacijska oznaka mora se postaviti blizu pločice za identifikaciju
vozila ili na njoj.

4.8 U dodatku 2. ovoga pravilnika prikazani su primjeri izgleda homologacijskih
oznaka.

\_\_\_\_\_\_\_
3 1 za Njemačku, 2 za Francusku, 3 za Italiju, 4 za Nizozemsku, 5 za Švedsku, 6 za
Belgiju, 7 za Mađarsku, 8 za Češku Republiku, 9 za Španjolsku, 10 za Jugoslaviju, 11
za Ujedinjeno Kraljevstvo, 12 za Austriju, 13 za Luksemburg, 14 za Švicarsku, 15
(prazno), 16 za Norvešku, 17 za Finsku, 18 za Dansku, 19 za Rumunjsku, 20 za Poljsku, 21
za Portugal i 22 za Rusku Federaciju. Iduće brojeve po redu treba dodjeljivati ostalim
državama po kronološkome redu po kojemu one potvrđuju Sporazum o prihvaćanju jednakih
uvjeta za homologaciju i međusobno priznavanje homologacije opreme i dijelova motornih
vozila ili po kojemu se one slažu s tim sporazumom, a o tako određenim brojevima Glavno
tajništvo Ujedinjenih naroda obavijestit će ugovorne strane u tome sporazumu

5.  ZAHTJEVI

5.1. Opći zahtjevi

5.1.1. Brave i okovi za pričvršćivanje bilo kojih bočnih vrata koja
izravno vode u kabinu s jednim ili više sjedala moraju biti tako konstruirani,
izrađeni i ugrađeni da zadovoljavaju zahtjeve ovoga pravilnika.

5.1.2 Svaka brava mora imati položaj za potpuno zatvaranje vrata. Međutim,
kod vrata sa šarkama mora biti predviđen i položaj za djelomično zatvaranje.

5.1.3 Kada posmična vrata bez položaja za djelomično zatvaranje nisu
u položaju za potpuno zatvaranje, moraju se automatski otvoriti do djelomično
otvorenoga položaja; putnik u vozilu mora moći lako utvrditi jesu li su
vrata u djelomično otvorenu položaju.

5.1.4 Brave moraju biti tako konstruirane da onemoguće nehotično otvaranje
vrata.

5.1.5 Okovi za pričvršćivanje bočnih vrata sa šarkama različitih od
preklopnih vrata moraju biti ugrađeni na prednjemu rubu vrata, računajući
prema smjeru vožnje. Ako su vrata dvokrilna, taj se zahtjev odnosi na krilo
vrata koje se prvo otvara, dok drugo krilo mora imati mehanizam za zabravljivanje.

5.2 Zahtjevi za brave

5.2.1. Uzdužno opterećenje

Sklop brave i pridržnika mora izdržati uzdužno opterećenje od 444 daN
ako je brava u položaju za djelomično zatvaranje vrata i 1110 daN ako je
brava u položaju za potpuno zatvaranje vrata (vidi sliku 2. u dopuni dodatka
3.)

5.2.2. Poprečno opterećenje

Sklop brave i pridržnika mora izdržati poprečno opterećenje od 444 daN
ako je brava u položaju za djelomično zatvaranje vrata i 839 daN ako je
brava u položaju za potpuno zatvaranje vrata (vidi sliku 3. u dopuni dodatka
3.)

5.2.3. Otpornost na djelovanje inercijskih sila

Brava mora ostati u položaju za potpuno zatvaranje ako se na nju i njezin
prijenosni mehanizam djeluje ubrzanjem od 30 g u uzdužnome i poprečnome
smjeru: Pritom se ne smije pokrenuti mehanizam za zabravljivanje.

5.3 Zahtjevi za komplet okova za pričvršćivanje za svaka vrata

Komplet okova za pričvršćivanje za svaka vrata mora biti takav da može
držati vrata i podnijeti uzdužno opterećenje od 1111 daN i poprečno opterećenje
od 869 daN u oba smjera.

5.4 Posmična vrata

Kod posmičnih vrata sklop vodilice kliznog kotura ili druga vrsta okova
za pričvršćivanje ne smiju se razdvojiti pod djelovanjem poprečnog opterećenja
od 889 daN, usmjerenog od unutra prema van, koje djeluje na nosive dijelove
na suprotnim rubovima vrata (ukupno opterećenje 17,8 kN). Ispitivanje se
može provesti na vozilu ili na okovima za pričvršćivanje vrata koji su
ugrađeni na ispitnome stolu.

6. ISPITIVANJA

Sukladnost s odredbama iz točaka od 5.1 do 5.4 mora se provjeriti s
postupcima danim u dodatku 3. ovoga pravilnika.

7. PREINAKA TIPA VOZILA

7.1. Svaka preinaka tipa vozila mora biti prijavljena mjerodavnoj ustanovi
koja je homologirala taj tip vozila. Ta ustanova može tada:

7.1.1. ili smatrati da nije vjerojatno da će učinjene preinake imati
znatne nepovoljne učinke te da u svakome slučaju tip vozila još uvijek
zadovoljava zahtjeve,

7.1.2. ili zahtijevati daljnji izvještaj o ispitivanju od tehničke ustanove
odgovorne za provedbu ispitivanja.

7.2. O potvrdi ili o odbijanju homologacije, uz navođenje preinaka,
moraju postupkom navedenim u točki 4.3. biti obaviještene strane (države
supotpisnice) Sporazuma koje primjenjuju ovaj pravilnik.

8. SUKLADNOST PROIZVODNJE

8.1. Svako vozilo homologirano prema ovomu pravilniku mora biti usklađeno
s homologiranim tipom vozila s obzirom na dijelove koji mogu utjecati na
značajke brava i okova za pričvršćivanje vrata ili njihovu ugradbu.

8.2. Radi provjere ispunjenja zahtjeva točke 8.1 mora se provesti dostatan
broj provjera na slučajno obranim vozilima iz redovite proizvodnje koja
imaju homologacijsku oznaku prema ovomu pravilniku.

8.4.5. Prema općemu pravilu ova provjera ograničuje se na mjerenje dimenzija.
Međutim, po potrebi ispitivanja navedena u točkama 5.2 i 5.3 mogu se provesti
na bravama i okovima za pričvršćivanje vrata koje odabere tehnička ustanova
odgovorna za provedbu homologacijskih ispitivanja.

10. POTPUNA OBUSTAVA PROIZVODNJE

Ako posjednik homologacije potpuno prestane proizvoditi tip vozila homologiran
u skladu s ovim pravilnikom, mora o tome obavijestiti mjerodavnu ustanovu
koja je izdala homologaciju. Po primitku odgovarajuće obavijesti ta mjerodavna
ustanova mora o tome obavijestiti ostale strane (države supotpisnice) Sporazuma
iz 1958. godine koje primjenjuju ovaj pravilnik s pomoću obavijesnog formulara
koji u donjemu dijelu ima velikim slovima navedenu napomenu »OBUSTAVLJENA
PROIZVODNJA«, s ovjerom i datumom.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  DODATAK
1.

![](dodatni/374677.gif)

(Najveći format: A4 (210 x 297 mm)

Izjava koja se odnosi na izdanu homologaciju (ili odbijenu ili povučenu
homologaciju, ili potpunu
obustavu proizvodnje) tipa vozila s obzirom na brave i okove za pričvršćivanje
vrata prema
Pravilniku br. 11

Homologacija br. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Trgovački naziv ili zaštitni znak motornog vozila \_\_\_\_\_\_\_\_\_\_

2. Tip vozila: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Naziv i adresa proizvođača: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Ako je potrebno, ime i adresa predstavnika proizvođača: \_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Kratki opis brava i okova za pričvršćivanje vrata:

6. Vozilo dostavljeno na homologaciju dana: \_\_\_\_\_\_\_\_\_\_\_\_\_\_

7. Tehnička ustanova odgovorna za provedbu homologacijskih is-

    pitivanja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Datum izvještaja o ispitivanju izdanog od te ustanove \_\_\_\_\_\_

9. Broj izvještaja o ispitivanju izdanog od te ustanove: \_\_\_\_\_\_\_

10. Homologacija izdana/odbijena 1: \_\_\_\_\_\_\_\_\_\_\_\_\_\_\_\_\_\_\_\_

11. Položaj homologacijske oznake na vozilu: \_\_\_\_\_\_\_\_\_\_\_\_\_

12. Mjesto: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

13. Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

14. Potpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

15. Sljedeći dokumenti koji nose gornji homologacijski broj dodaci
      su ovoj izjavi:

* crteži, dijagrami i nacrti vrata, njihovih brava i okova za   pričvršćivanje
* fotografije vrata i njihovih brava i okova za pričvršćivanje.

\_\_\_\_\_
1  1 Prekrižiti što se ne primjenjuje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  DODATAK
2.

1.IZGLED HOMOLOGACIJSKIH OZNAKA

MODEL A
(vidi točku 4.4 ovoga pravilnika)
![](dodatni/374678.gif)
a > 8 mm

Gornja homologacijska oznaka postavljena na vozilo pokazuje kako je
to vozilo s obzirom na brave i okove za pričvršćivanje vrata bilo homologirano
u Nizozemskoj (E 4) prema Pravilniku br. 11 s 02 nizom izmjena i dopuna.

MODEL B
(vidi točku 4.5 ovoga pravilnika)
![](dodatni/374678.gif)

Gornja homologacijska oznaka postavljena na vozilo pokazuje da je odgovarajući
tip vozila bio homologiran u Nizozemskoj (E 4) prema Pravilniku br. 11
s 02 nizom izmjena i dopuna i Pravilniku br. 39 s 04 nizom izmjena i dopuna. 1

\_\_\_\_\_\_
1  1 Drugi broj dan je samo kao primjer.

Naredba, NN 12/2000-143
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)